ኒውዚላንድ ሦስተኛዋን ሴት ጠቅላይ ሚንስትር ሾመች
ኒውዚላንድ በታሪኳ  ሦስተኛ  የሆኑትን  ሴት ጠቅላይ ሚኒስትርን  ለሥልጣን አበቃች ፡፡ ጃሲንዳ አርደርን ሦስተኛዋ ሴት ጠቅላይ ሚኒስትር ሲሆኑ ሁለተኛዋ ወጣት መሪ ለመሆንም በቅተዋል ነው የተባለው፡፡በውሃ የተከበበችው፣ በደቡብ ምዕራብ ፓሲፊክ ውቅያኖስ ዳርቻ የምትገኘው እና 5 ሚሊዮን የማይሞሉ ዜጎች ያሏት አገር የተያዘውን የፈረንጆቹን ዓመት ጠቅላይ ሚኒስትሯን ለመተካት ምርጫ በማካሔድ ነበር የተቀበለችው፡፡ቀድሞ የነበሩት ጠቅላይ ሚኒስትር የናሽናል ፓርቲው መሪ ቢል ኢንግሊሽ እ.ኤ.አ ከ2008 ጀምሮ ምክትል ጠቅላይ ሚንስትር በመሆን ወደ ስልጣን የመጡ ሲሆን በ2016 ጠቅላይ ሚኒስትር የነበሩት ጆህን ኪ ሥልጣናቸውን በገዛ ፈቃዳቸው መልቀቃቸውን ተከትሎ 39ኛው የኒውዚላንድ ጠቅላይ ሚኒስትር ለመሆን በቅተዋል፡፡አገሪቱ በተያዘው ዓመት ባካሄደችው ምርጫ አብላጫ ድምፅ በማግኘት ለጠቅላይ ሚንስትርነት መንበር አሸናፊ የሆኑት ሴቷ ተፎካካሪ ጃሲንዳ አርደርን፤ የሚመሩት የሠራተኛ ፓርቲ ጠንካራ እንስት እንደሆኑ ይገልፃል፡፡ በፖለቲካ አቋማቸውም ሶሻል ዴሞክራሲን እንደሚያቀነቅኑ ነው የሚነገረው፡፡እንስቷ ቀጣዩን የጠቅላይ ሚኒስትርነት መንበር ሲቆናጠጡ በ37 ዓመታቸው ጠቅላይ ሚንስትር ከነበሩት ኤድዋርድ ስታፎርድ ቀጥሎ ሁለተኛዋ ወጣት መሪ ለመሆን በቅተዋል፡፡ ለመንበረ ስልጣኑም ሦስተኛዋ እንስት መሪ ሆነዋል፡፡ጃሲንዳ አርደርን በምርጫው አብላጫ ድምፅ እንዳገኙ እና እንዳሸነፉ የአገሬው ምርጫ ኮሚቴ ቢያስታውቅም የወቅቱ ጠቅላይ ሚንስትር ስልጣኑን እንደማይለቁ መናገራቸው በኒውዚላንድ ጉርምርምታ ፈጥሮ እንደነበር ይነገራል፡፡ከተለያዩ አካባቢዎች አማጺዎች መነሳትም ጀምረው የነበረ ሲሆን፤ ሥልጣናቸውን አዲሷ መሪ መቀበል ከነበረባቸው ጊዜ ለአንድ ወር ያህል እንዲዘገይ አስችሏል፡፡ለበርካታ ጊዜያት በአገር ውስጥና በውጭ የዲፕሎማሲ አደራዳሪዎች ሲጠየቁ የቆዩት ቢል ኢንግሊሽ በምክትል ጠቅላይ ሚንስትርነት ሥልጣናቸው መቀጠል እንደሚችሉ ሲያረጋግጡ ይሁንታቸውን ለግሰዋል ነው የተባለው፡፡ጠቅላይ ሚንስትሩ ከምርጫ ውጤቱ በኋላ ያሳዩትን አቋም ተከትሎ የፖለቲካ ተንታኞች እና ፀሃፍት አገሪቱ ወደለየለት ብጥብጥ ልታመራ ትችላለች የሚል ቅድመ ግመታ ቢሰጡም በስተመጨረሻ የአቋማቸውን መለሳለስ መሠረት አድርገው ከበስተጀርባቸው ሴራ ሳይኖር አይቀርም ሲሉም ከመናገር አልቦዘኑም፡፡ሴትዮዋ ስልጣናቸውን እንደሚረከቡ ያረጋገጡ ሲሆን፤ በዓለ ሲመታቸው መቼ ሊከናወን እንደሚችል ግን የተባለ ነገር የለም፡፡